বায়ো রিক্রুটমেন্ট পদ্ধতি সম্পর্কে তিনি বলেন, একজন বিদেশগামী কর্মী জেলা জনশক্তি অফিসে অনলাইন পদ্ধতিতে প্রথমে রেজিস্ট্রেশন করবেন। তিনি যে দেশে যেতে ইচ্ছুক ওই দেশের অভিবাসন ব্যয় কত আছে, তা তিনি নিজেই স্ক্রিনে দেখতে পাবেন। সেই মোতাবেক টাকা তিনি প্রবাসীকল্যাণ ব্যাংকে জমা করবেন। এরপর ফিঙ্গারপ্রিন্ট, মেডিকেল, ভিসাসহ অন্যান্য প্রসেসিং শেষ হলে গন্তব্যর উদ্দেশে পাড়ি জমাবেন। মোটকথা, দালাল ছাড়াই কর্মীর বিদেশ যেতে কোনো বাধা থাকবে না।